A BIZOTTSÁG 1686/2004/EK RENDELETE
(2004. szeptember 28.)
a Makaóból származó textil- és ruhaipari termékek keretmennyiségei közötti átcsoportosítások engedélyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 7. cikkére,
mivel:
(1)
A legutóbb a 95/131/EK határozattal (2) jóváhagyott, levélváltás formájában létrejött megállapodással módosított, az Európai Gazdasági Közösség és a Makaó által a 87/497/EGK tanácsi határozattal (3) jóváhagyott, a textiltermékek kereskedelméről szóló megállapodás 7. cikke úgy rendelkezik, hogy a kontingensévek és kategóriák között lehetséges átcsoportosításokról megállapodni.
(2)
Makaó 2004. május 5-én kontingensévek közti átcsoportosítást kérelmezett.
(3)
A Makaó által kérelmezett átcsoportosítások a 3030/93/EGK rendelet 7. cikkében hivatkozott és a VIII. mellékletének 9. oszlopában meghatározott rugalmassági rendelkezések határai között vannak.
(4)
Helyénvaló tehát helyt adni a kérelemnek.
(5)
E rendeletnek a megjelenést követő napon történő életbelépése azért kívánatos, mert így a gazdasági szereplők a lehető leghamarabb élvezhetik a rendelet nyújtotta előnyöket.
(6)
Az e rendeletben előírt intézkedések összhangban vannak a 3030/93/EGK rendelet 17. cikke által létrehozott, textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
Az Európai Közösség és Makaó közötti, a textiltermékek kereskedelméről szóló megállapodásban rögzített, a Makaóból származó textiltermékekre vonatkozó keretmennyiségek közötti átcsoportosítások a rendelet mellékletének megfelelően a 2004. évi kontingensre engedélyezettek.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazható valamennyi tagállamban.
Kelt Brüsszelben, 2004. szeptember 28-án.